《题玉泉》
宋代·释仲殊

分出瑶池万怪惊，昆墟引落最高层。
十分清是泉中玉，一漱寒高齿下冰。
净照更无云影杂，素光疑有露华凝。
莫教明月从中现，澈底无心伴老僧。

作者简介：释仲殊，字师利，安州（今湖北安陆）人。俗姓张，名挥，仲殊其法号。尝应进士试，不中，弃家为僧，曾住苏州承天寺、杭州宝月寺。崇宁间自缢，事迹见《吴郡志》卷四二、《吴中人物志》卷一二、《栖真志》卷四。